***Brže, mačkice! Ubij! Ubij!*** (engleski *Faster, Pussycat! Kill! Kill!*) američki je eksploatacijski film iz 1965. koji je režirao Russ Meyer a napiso Jack Moran i sam Meyer. Kao i kod većine Meyerovih filmova, i u ovom glavnu ulogu igra prsata ljepotica, koja se ovdje zove Varla (Tura Satana) te je vođa ženske motociklističke bande koja usred pustinje nailazi na izoliranu kolibu u kojoj žive tupavi mladić i njegov otac, starac u kolicima, a koju planiraju opljačkati jer su čule da u njoj skrivaju velike svote novca.

Film sadrži veliku količinu nasilja, seksualnosti i provokativnih dijaloga. Bio je uspjeh u kinima te je usprkos podvojenim recenzijama s vremenom stekao kultni status. Iako su pohvale najviše stizale na račun cinične i snažne junakinje, Meyeru je ovo bio jedini film u kojem je surađivao sa glumicom Satanom. Američki glam metal band Faster Pussycat nazvao se kao posveta filmu, dok je scenarist-režiser John Waters u svojoj knjizi *Shock Value [Vrijednost šoka]* napisao da *Faster, Pussycat!* nije "samo najbolji film ikada snimljen, već i najbolji film koji će ikada biti snimljen."

Glavne uloge
------------

* Tura Satana - Varla
* Haji - Rosie
* Lori Williams - Billie
* Susan Bernard - Linda
* Stuart Lancaster - Starac
* Paul Trinka - Kirk
* Dennis Busch - Povrće
* Ray Barlow - Tommy

Recenzije
---------

> Što je to s Meyerom zbog čega kritičari tako burno reagiraju? Smatram da je to intenzivno osobna reakcija na organsku snagu Meyerovih neobičnih prizora. Oduzmite sve šale, elaborirane kadrove kamere, nasilje, akciju i seks, i ono što ostaje je osnovni prizor filma Russa Meyera: nad-žena sa ogromnim grudima, koja dominira svim muškarcima oko sebe, zahtijeva seksualnu satisfakciju i odbacuje muškarce na isti način koji muškarci, u srednjostrujaškim seksualnim fantazijama, inače odbacuju žene. Meyerove nevjerojatne žene su naravno fascinantne onima koji imaju fetiš za grudi, ali ako promotrite dalje, uočit ćete da grudi nisu uvijek u središtu požude. Umjesto toga, grudi su oružje za zastrašivanje muškaraca. Tura Satana, koja glumi glavnu ulogu, daje izvanrednu ulogu: njena šminka, sa dodacima obrva po Kabuki-stilu, izgleda doista opasno... Kada sam prvi put pogledao *Pussycat* 1967. bio sam zapanjen. Jednostavno nikada prije nisam vidio ovakav lik, niti u filmovima niti (nepotrebno je reći) bilo gdje.
> 
> – Roger Ebert

Izvori
------

1. ↑  Waters, John (2005). *Shock Value: A Tasteful Book About Bad Taste*. Philadelphia: Running Press. ISBN 978-1560256984.
2. ↑  Roger Ebert (24.3. 1995). „Faster, Pussycat! Kill! Kill! (1965)". rogerebert.com.

Eksterni linkovi
----------------

* *Faster, Pussycat! Kill! Kill!* na sajtu IMDb
* *Faster, Pussycat! Kill! Kill!* na AllMovie-u ()
* *Faster, Pussycat! Kill! Kill!* Fansite Arhivirano 2015-08-01 na Wayback Machine-u

| * p
* r
* u
Filmovi koje je režirao Russ Meyer |
| --- |
| 
* *The Immoral Mr. Teas* (1959)
* *Eve and the Handyman* (1961)
* *Wild Gals of the Naked West* (1962)
* *Europe in the Raw* (1963)
* *Fanny Hill* (1964)
* *Lorna* (1964)
* *Mudhoney* (1965)
* *Motorpsycho* (1965)
* *Faster, Pussycat! Kill! Kill!* (1965)
* *Mondo Topless* (1966)
* *Common Law Cabin* (1967)
* *Good Morning and... Goodbye!* (1967)
* *Finders Keepers, Lovers Weepers!* (1968)
* *Vixen!* (1968)
* *Cherry, Harry & Raquel!* (1970)
* *Beyond the Valley of the Dolls* (1970)
* *The Seven Minutes* (1971)
* *Black Snake* (1973)
* *Supervixens* (1975)
* *Up!* (1976)
* *Who Killed Bambi?* (1978, nedovršen)
* *Beneath the Valley of the Ultra-Vixens* (1979)

 |